11 करोड़ की कोनार परियोजना की लागत है अब 12 अरब
उतरीछोटानागपुर की महत्वपूर्ण सिंचाई परियोजना कोनार ने लगभग 39 साल का सफर तय कर ली है, मगर लक्ष्य तक नहीं पहुंच सकी है। 1978 में तत्कालीन बिहार के राज्यपाल जगन्नाथ कौशल ने इस परियोजना की आधारशिला रखी थी। 11 करोड़ की लागत से योजना पूर्ण होने का लक्ष्य था, लेकिन वर्तमान में 12 अरब में पहुंच गई है, और अधूरी है। उतरी छोटानागपुर के तीन जिले हजारीबाग, गिरिडीह और बोकारो की उबड़-खाबड़ और बंजर भूमि पर हरियाली लाने की गरज से कोनार नहर का एक्शन प्लान बनाया गया था। सरजमीं पर योजना कार्य को मूर्त रूप दिया गया। हजारीबाग जिले के विष्णुगढ़, गिरिडीह के बगोदर और डुमरी तथा बोकारो जिले के नावाडीह प्रखंडों की हजारों एकड़ भूमि को सिंचिंत करने की योजना थी। डीवीसी के कोनार डैम से एक समझौते के तहत कोनार नहर में पानी छोड़ने और सिंचाई सुविधा बहाल करने की योजना है। जिस सोच के तहत नहर निर्माण योजना को धरातल पर उतारा गया उस सोच को विभिन्न कारणों से गति नहीं मिली।
नहर निर्माण के लिए बनाए गए हैं तीन प्रमंडल
सिंचाईपरियोजना कोनार की पूर्णता और मॉनिटरिंग के लिए पूरे जोन को तीन प्रमंडलों में बांटा गया। हजारीबाग जिले के विष्णुगढ़ प्रखंड अंतर्गत बनासो, गिरिडीह जिले के बगोदर और डुमरी को प्रमंडलीय कार्यालय बनाया गया। तीनों प्रमंडलों में कार्यपालक अभियंता के पद सृजित किए गए। विष्णुगढ़ के बनासो से बगोदर और बगोदर से डुमरी तथा बोकारो जिले के नावाडीह तक नहर का जाल एक्शन प्लान बनाकर फैलाया गया। बनासो में टनल, बनासो से सटे बिलंडी में कट एण्ड कवर तथा बिलंडी से बगोदर तक ओपनकास्ट नहर का खाका परियोजना की विविधा में शुमार है। इधर राज्य की सरकार ने इस परियोजना में तेजी लाने की कवायद की है। इससे पूरे जिले में उत्साह का आलम है।
कोनार नहर परियोजना के लिए 1977-78 में किसानों की भूमि सरकार द्वारा अधिग्रहित की गई थी। उस वक्त एक नंबर धनहर खेत प्रति एकड़ 8 हजार, दो नंबर 5 हजार तथा तीन नंबर 4 हजार रुपए मुआवजा दर निर्धारित हुआ था। 70 और 80 के दशक में खेती किसानी आजीविका का मुख्य जरिया थी। बड़े-छोटे किसान जमीन जायदाद के प्रति संजीदा थे। नहर के लिए औने-पौने दामों में जमीन अधिग्रहण करने के सरकार के प्रयास को कई रूपों में उस वक्त भी विरोध हुआ था।
तीन कंस्ट्रक्शन कंपनियां करा रही है कार्य
कोनारनहर प्रमंडल के इलाकों में किसानों के विरोध के बीच तीन कंस्ट्रक्शन कंपनियां नहर रिलाइनिंग कार्य करा रही है। एलबीसी मुख्य शाखा नहर अलपीटो पंचायत में तथा बगडो वितरणी नहर मुंडरो और अडवारा पंचायत में नहर रिलाइनिंग कार्य दो पार्ट में लोर्ड इंफ्रा आइकोण कंस्ट्रक्शन कंपनी करा रही है।
कोनार नहर निर्माण कार्य
धीमी गति
hin_Deva hin_Deva awa_Deva hin_Deva hin_Deva hin_Deva bho_Deva mai_Deva hne_Deva